CELEX: 22014D0044
Language: sl
Date: 2014-04-08 00:00:00
Title: Sklep Skupnega odbora EGP št. 44/2014 z dne 8. aprila 2014 o spremembi Priloge II (Tehnični predpisi, standardi, preskušanje in certificiranje) k Sporazumu EGP

28.8.2014   
            
            
               SL
            
            
               Uradni list Evropske unije
            
            
               L 256/20
            
         SKLEP SKUPNEGA ODBORA EGP
   št. 44/2014
   z dne 8. aprila 2014
   o spremembi Priloge II (Tehnični predpisi, standardi, preskušanje in certificiranje) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Izvedbeno uredbo Komisije (EU) št. 354/2013 z dne 18. aprila 2013 o spremembah biocidnih proizvodov, za katere je bilo izdano dovoljenje v skladu z Uredbo (EU) št. 528/2012 Evropskega parlamenta in Sveta (1), je treba vključiti v Sporazum EGP.
            
         
               (2)
            
            
               Izvedbeno uredbo Komisije (EU) št. 564/2013 z dne 18. junija 2013 o pristojbinah in taksah, ki se plačujejo Evropski agenciji za kemikalije na podlagi Uredbe (EU) št. 528/2012 Evropskega parlamenta in Sveta o dostopnosti na trgu in uporabi biocidnih proizvodov (2), je treba vključiti v Sporazum EGP.
            
         
               (3)
            
            
               Prilogo II k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Za točko 12nj (Izvedbena uredba Komisije (EU) št. 1039/2013) poglavja XV Priloge II k Sporazumu EGP se vstavita naslednji točki:
   
               „12nk.
            
            
               
                  32013 R 0354: Izvedbena uredba Komisije (EU) št. 354/2013 z dne 18. aprila 2013 o spremembah biocidnih proizvodov, za katere je bilo izdano dovoljenje v skladu z Uredbo (EU) št. 528/2012 Evropskega parlamenta in Sveta (UL L 109, 19.4.2013, str. 4).
            
         
               12nl.
            
            
               
                  32013 R 0564: Izvedbena uredba Komisije (EU) št. 564/2013 z dne 18. junija 2013 o pristojbinah in taksah, ki se plačujejo Evropski agenciji za kemikalije na podlagi Uredbe (EU) št. 528/2012 Evropskega parlamenta in Sveta o dostopnosti na trgu in uporabi biocidnih proizvodov (UL L 167, 19.6.2013, str. 17).“
            
         Člen 2
   Besedili izvedbenih uredb (EU) št. 354/2013 in (EU) št. 564/2013 v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
   Člen 3
   Ta sklep začne veljati 9. aprila 2014 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma EGP (3), ali na dan začetka veljavnosti Sklepa Skupnega odbora EGP št. 225/2013 z dne 13. decembra 2013 (4) ali Sklepa Skupnega odbora EGP št. 43/2014 z dne 4. aprila 2014 (5), kar nastopi pozneje.
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 8. aprila 2014
      
         
            Za Skupni odbor EGP
         
         
            Predsednik
         
         Gianluca GRIPPA
      
   
   
      (1)  UL L 109, 19.4.2013, str. 4.
   
      (2)  UL L 167, 19.6.2013, str. 17.
   
      (3)  Navedena ni nobena ustavna zahteva.
   
      (4)  UL L 154, 22.5.2014, str. 22.
   
      (5)  Glej stran xxx tega Uradnega lista.